Ebridas

Las Ebridas, (en gaelic escocés Na h-Innse Gall, en anglés Hebrides) son un archipèla de la còsta oèst d' Escòcia. L'archipèla se devesís en dos grop d'illas: las Ebridas interioras (en gaelic : Na h-Eileanan a-staigh) e las Ebridas exterioras (en gaelic : Na h-Eileanan Siar), separadas per la mar de las Ebridas e lo Little Minch. Aquelas illas an una longa istòria de poblament que remonta al Mesolitic e sas culturas foguèron successivament influenciadas per los pòbles de lengas celtica, noroèc e anglesa. Aquela diversitat se tradutz dins la toponimia. Las Ebridas foguèron une granda font d’inspiracion de la literatura en gaelic escocés e de la musica gaelica. Uèi, l'economia de las illas depend de pichonas expleitacions agricòlas, de la pesca, del torisme, de l'industria petrolièra e de las energias renovelablas. Las Ebridas an una biodiversitat mendra que la rèsta d'Escòcia, mas an una preséncia significativa de fòcas e d'aucèls de mar.